Մայիսի 2-ին Ուկրաինայի ՆԳ նախարարը՝ Արսեն Ավակովը հայտարարեց Հակահաբեկչական գործողության ակտիվ փուլի մասին: Ուկրաինական զինուժը, նաեւ օդուժը շրջափակեցին Դոնեցկի շրջանում գտնվող Սլավյանսկ եւ Կրեմատորսկ քաղաքները: Արդեն մի քանի շաբաթ Սլավյանսկը վերածված էր պրոռուս անջատողականների կայանի, որոնք ԵԱՀԿ դիտորդների էին պատանդ վերցնում, ծանր զինտեխնիկա, այդ թվում շարժական հրթիռա-զենիթային համակարգեր էին կուտակում, ամենակարեւորը՝ պարտադրանքով կամ գումարով մարդկանց էին հավաքագրում “կենդանի վահանի” վերածելու, նրանց թիկունքից իրավապահների դեմ մարտնչելու համար: Հակաահաբեկչական գործողությամբ քաղաքները վերցվեցին օղակի մեջ, ծավալվեցին մարտական գործողություններ: Ըստ Ավակովի Սլավյանսկի անջատողականների ճամբարում մոտ ութ հարյուր զինյալ կա, նրանցից երեք տասնյակը երեկ ոչնչացված էին, կային տասնյակ վիրավորներ: Չորս զոհ ուներ նաեւ ուկրաինական կողմը: Մարտերը շարունակվում են: